කත්මන්ඩු නුවර පැවැත්වෙන මෙවර තරගාවලියේ අපරාජිත කණ්ඩායම වූ සත්කාරක නේපාලය ගෝල් 1 – 0කින් පරදවා ඇෆ්ගනිස්තානය මේ දක්ෂතාව දැක්වීම විශේෂත්වයකි.යුද වාතාවරණය හේතුවෙන් ඇෆ්ගනිස්තානය පාපන්දු ක්‍රීඩාවෙන් වසර ගණනාවක් ඈත්ව සිටි අතර 2011දී සාෆ් අනුශූරතාව දිනා ගත්තේය. 1984දී ආසියානු පාපන්දු ශූරතාවලියේ සුදුසුකම් ලැබීමේ තරගයකට පිවිස ඉන් අනතුරුව 2002 දක්වා පාපන්දු පිටියට ඇෆ්ගන් ක්‍රීඩකයෝ පිවිස නැත.නේපාලය මෙවර තරගාවලියේ ශූරතාව දිනාගනු ඇතැයි බොහෝදෙනා අපේක්ෂා කළ ද ඇෆ්ගනිස්තානයෙන් ලද පරාජය එරට වැසියෝ කම්පනයට පත් කිරීමට සමත්ව ඇත.කත්මන්ඩු දසරාත් ක්‍රීඩාංගණයේ පැවැති නේපාල – ඇෆ්ගනිස්තාන තරගයේ 11වැනි මිනිත්තුවේ දී ඇ‍ෆ්ගනිස්තානයේ අහමදි සන්දා ගෝලයක් ලබා ගැනීමෙන් තරගයේ වාසිය ඇෆ්ගනිස්තානය ලබා ගත්තේය.